Aurelio e Natalia i xe stai na copia cristiana copà da Abd ar-Rahman II., Emiro de Cordoba, par aver rifiutà de rinunciar ała so fede. I xe considerài martiri e santi dała Ceza Catòłega e dała Ceza Ortodosa. Aurelio el xe nato in te na fameja rica a Sivija. So pare el jera un arabo musulman e so mare cristiana de Spagna. Orfano da bocia, el xe stà cresùo da na zia, che probabilmente ła jera cristiana de scondon. In quel tempo, i cristiani i xe stai perseguitai nei regni mori de Spagna Aurelio el ga sposà Sabigotho, na tosa de na fameja musulmana. Dopo el matrimonio, Sabigotho el ga deciso de convertirse al cristianesimo e el ga ciapà el nome Natalia. Ła copia ła vivea inte l’Emirato de Córdoba, ła gaveva na fiòła e ła vivea de scondon come cristiani. A chel tenpo, convertirse da l’islam al cristianesimo el jera un crimine punibiłe co ła morte Un dì, Aurelio el ga visto ła frustada in publico de un marcante cristian che el gaveva dito in publico ła so fede in Cristo. Sconvolti da sto evento, Aurelio e Natalia i ga deciso de no poder pì scondare ła so fede. I ga messo da parte schei pa so fiòła e i ga distribuìo i schei che ghe jera restà ai poareti. I ga scominsià a proclamar ła so fede e a ciaparse cura dei cristiani inprixonài. El giorno de festa de Aurelio e Natalia casca el 27 de lujo. I xe tra i Martiri de Córdoba, 48 cristiani copài in queła sità tra el 850 e el 859 d.C.